กินยาคุมมาต่อเนื่องกินตรงมาเสมอจะมีไข่ตกกลางเดือนมั้ยคะ สามารถมีเพศสัมพันธ์ได้ตลอดในช่วงที่กินยาคุมหรือป่าวคะ ขอบค่ะ
สวัสดีค่ะ หากทานยาคุมกำเนิดได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ไม่ว่าจะอยู่ในช่วงใดของการทานยาคุมก็ตาม ดังนั้น ก็สามารถมีเพศสัมพันธ์ได้ตลอดค่ะทั้งนี้ เมื่อทานยาคุมกำเนิดแล้ว ยาจะไปยับยั้งกระบวนการตกไข่ ดังนั้น ก็ไม่น่ามีการตกไข่เกิดขึ้น นอกจากนี้ ฮอร์โมนจากยา ก็จะไปกระตุ้นการสร้างเมือกที่บริเวณปากมดลูก ทำให้ให้สเปิร์มเข้าไปผสมกับไข่ได้ยากขึ้น และทำให้ผนังมดลูกบาง เพื่อไม่ให้ไข่ฝังตัวที่ผนังมดลูกได้สำเร็จค่ะอย่างไรก็ตาม ยาคุมไม่สามารถป้องกันการตั้งครรภ์ได้ 100% ดังนั้น โอกาสตั้งครรภ์อาจยังมีอยู่ได้ แต่ก็น้อยมากมากค่ะ